**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | 2.3.1.1.2.aktivitātes ietvaros 2011. un 2012. gada pirmajā ceturksnī ir organizēti nacionālie stendi 14 starptautiskajās izstādēs ārvalstīs, atbalstīta 127 komersanta dalība starptautiskajās izstādēs, sniegtas konsultācijas 117 komersantiem, noorganizējot 23 tirdzniecības misijas ārvalstīs, 50 komersantiem, organizējot individuālās biznesa vizītes ārvalstīs, 141 komersantam, sniedzot atbalstu dalībai starptautiskajās izstādēs ārvalstīs; sniegtas konsultācijas par ārējiem tirgiem un biznesa partneru meklēšana 308 komersantiem; noorganizēti 3 ārvalstu investīciju piesaistes pasākumi, nodibināti kontakti ar 76 potenciāliem investoriem; 9 starptautiskajās tūrisma izstādēs ārvalstīs un atbalstīta 38 komersantu un 14 pašvaldību dalība starptautiskajās izstādēs, kā arī ir apvienota Latvijas tūrisma nozare zem viena kopēja zīmola „Latvia. Best Enjoyed Slowly” (Latvija. Izbaudi nesteidzoties.). Komersantu un pašvaldību dalība nacionālajā stendā starptautiskajās tūrisma izstādēs ir veicinājusi Latvijas kā tūrisma galamērķa atpazīstamību Vācijā, Krievijā, Zviedrijā, Lielbritānijā, Somijā, Igaunijā un Lietuvā, kā arī veicinājusi tūrisma nozares komersantu darījuma kontaktu nodibināšanu un uzturēšanu ar vairāk nekā 160 ārvalstu komersantiem.Grozījumi 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana” (turpmāk – MK noteikumi Nr.887) ir nepieciešami, jo ir konstatēts, ka finansējuma saņēmēji valsts aģentūra „Latvijas Investīciju un attīstības aģentūra” (turpmāk – LIAA) un valsts aģentūra „Tūrisma attīstības valsts aģentūra” (turpmāk – TAVA), pamatojoties uz būtisku komersantu pieprasījumu pēc atbalsta, 2.3.1.1.2.aktivitātes ietvaros ir spējīgi apgūt lielāku finansējuma apjomu nekā pašreiz paredzēts. Šī brīža finansējuma sadalījums ir vienlīdzīgs starp LIAA un TAVA. Pēc grozījumu ieviešanas LIAA2.3.1.1.2.aktivitātes Eiropas Reģionālās attīstības fonda līdzfinansējums palielināsies no 1 500 000 latiem līdz 2 500 000 latiem, kamēr TAVA 2.3.1.1.2.aktivitātes Eiropas Reģionālās attīstības fonda līdzfinansējums palielināsies no 1 500 000 latiem līdz 3 000 000 latiem. 2014.gadā Rīga būs Eiropas kultūras galvaspilsēta, attiecīgi TAVA, papildus savām ikdienas aktivitātēm, intensīvāk reklamēs Latviju kā tūrisma galamērķi augsti prioritārajos tūrisma mērķa tirgos – Vācijā, Krievijā, Somijā, Zviedrijā, Lietuvā, Igaunijā. Atsaucoties uz TAVA „Latvijas tūrisma mārketinga stratēģija 2010. – 2015.gadam” būs nepieciešami papildus līdzekļi reklāmas kampaņu organizēšanai, ne tikai minētajos augsti prioritārajos tirgos, bet arī prioritārajos un sekundārajos tirgos - Norvēģijā, Lielbritānijā, Itālijā, Dānijā, Spānijā, Nīderlandē Beļģijā, Austrijā, Ukrainā, Baltkrievijā un Polijā. No augstāk minētajiem tirgiem ir intensīvāka tūristu plūsma, kā arī ērti un pieejami transporta savienojumi ar Latviju. Tā kā šīs darbības ir saistītas ar Rīgu, kā Eiropas kultūras galvaspilsētu, tad attiecīgi TAVA ir nepieciešams lielāks Eiropas Reģionālās attīstības fonda līdzfinansējums salīdzinot ar LIAA.Finansējuma pārdale notiek no 2.3.1.1.1.apakšaktivitātes „Ārējo tirgu apgūšana – ārējais mārketings” (turpmāk - 2.3.1.1.1.aktivitāte), kur ir pieejami brīvi līdzekļi. Eiropas Reģionālā attīstības fonda līdzfinansējuma pārdales apjoms, kas tiek pārdalīts no 2.3.1.1.1.aktivitātes uz 2.3.1.1.2.aktivitāti ir 2 500 000 lati.Grozījumi 2.3.1.1.2.aktivitātes 3.2.apakšpunktā paredz paplašināt atbalstāmās darbības ar ārvalstu žurnālistu un komercsabiedrību iepazīšanās vizītēm Latvijā, kā arī ar mārketinga kampaņām ārvalstu tūristu piesaistei. Grozījumi ar identisku redakciju arī tiek veikti darbības programmas „Uzņēmējdarbība un inovācijas” papildinājumā, kas tiks izskatīti pirms vai vienlaikus ar šo noteikumu projektu. Noteikumu grozījumi 2.3.1.1.2.aktivitātes 19.un 21.punktos maina attiecināmo izmaksu nosacījumus. Izmaiņas paredz precizēt attiecināmo izmaksu nosacījumus, kas nozīmē ka personu tiesiskā paļāvība netiek aizskarta. Attiecināmās izmaksas tiek precizētas attiecībā uz:• tīrīšanas līdzekļu un saimniecības preču iegādes izmaksām stenda ikdienas uzkopšanai un tīrīšanai (stenda darbības nodrošināšana izstādes laikā);• produktu degustāciju;• reprezentācijas izdevumiem izstādēs un ar izstādi saistītājos pasākumos;• ārvalstu uzņēmēju un žurnālistu vizīšu tūrisma objektu apmeklēšanas izdevumiem.Grozījumi noteikumu 19.2.apakšpunktā paredz paplašināt attiecināmās izmaksas ar stenda darbības nodrošināšanas izmaksām izstādes laikā.Grozījumi noteikumu 19.5.apakšpunktā nepieciešami, jo patreizējā noteikumu redakcijā attiecināmās izmaksas nacionālo stendu organizēšanai starptautiskajās izstādēs ārvalstīs ir tikai telpu nomas izmaksas darba semināriem, iekļaujot tehniskā aprīkojuma izmaksas, kas neietver visas nepieciešamās izmaksas darba semināru organizēšanai, lai kvalitatīvi noorganizētu darba semināru tūrisma izstādes laikā, tādējādi veicinot Latvijas kā tūrisma galamērķa starptautisko konkurētspēju. Papildus iepriekšminētajiem grozījumiem, pasākumu veidi, kuros izmaksas ir attiecināmas, ir paplašināti ar prezentācijām, konferencēm un ar projekta mērķa sasniegšanu saistītiem pasākumiem.Grozījumi 19.6.apakšpunktā ļauj attiecināt izdevumus, kas saistīti ar izstādēm un to saistītajiem pasākumiem, piemēram - papīra glāzes, stikla tīrāmie līdzekļi, papīra dvieļi, vaska aplīši ar Latvijas logo, šokolādes konfektes Latvijas produktu degustācijas nodrošināšanai, maisiņi ar Latvijas logo, tēja, kafija, kafijas piens, salvetes. Grozījumi 20.8.apakšpunktā nepieciešami lai attiecināmās izmaksas nepārklātos ar 19.punktu par nacionālo stendu organizēšanas attiecināmajām izmaksām. Grozījumi 21.punktā paredz paplašināt pasākumu veidus, kuros izmaksas būtu attiecināmas, ar mārketinga kampaņām, kuru mērķis ir ārvalstu tūristu piesaiste.Grozījumi paredz apvienot vecās redakcijas 21.2.apakšpunktu ar 21.4.apakšpunktu, jaunajā redakcijā veidojot jaunu 21.3.apakšpunktu, kā arī papildinot šo punktu ar izdevumiem, kas saistīti ar reklamēšanos sociālajos tīklos un mobilo aplikāciju izveidei. Uzglabāšanas izmaksas ir attiecināmas tikai ārpakalpojumiem, jo šobrīd TAVA un LIAA neattiecina izmaksas, kas radušās uzglabājot materiālus savās telpās, attiecīgi šāda definīcija precīzāk atbilstu esošai situācijai.Grozījumi 21.3.apakšpunktā paplašina attiecināmās izmaksas ar interaktīvajiem risinājumiem, kas nepieciešams nacionālo stendu apmeklētāju piesaistei. Tūrisma informācijas materiāli tiek izplatīti izstāžu laikā un sūtīti adresātiem pēc pieprasījuma, attiecīgi tas ir svarīgs informācijas avots tūristiem. Interaktīvie risinājumi izmantojami portāla un tūrisma piedāvājumu popularizēšanai interneta vidē. Reklāmas kampaņām tiek izstrādāti uzmanību piesaistoši reklāmkarogi, portāla satura pilnveidošanai izstrādātas virtuālās aktivitātes, ko var izmantot arī izstāžu apmeklētāju piesaistei.Grozījumi 21.4.apakšpunktā nepieciešami, jo ārvalstu tūrisma uzņēmumiem un žurnālistiem ir būtiski klātienē iepazīties ar tūrisma objektiem un to piedāvātajām atrakcijām lai izzinātu Latvijas tūrisma piedāvājumu.Vecās redakcijas 21.6.apakšpunktus ir svītrots, jo tas ietvēra visas 21.punkta iekļautās izmaksas, attiecīgi dublējot citus punktus. Grozījumi 21.5.apakšpunktā ir nepieciešami, jo ārvalstu specializētajos tūrisma veicināšanas pasākumos, lai veicinātu to veiksmīgu norisi, tiek organizētas kafijas pauzes, tādēļ nepieciešams papildināt organizēšanas izmaksas ar reprezentācijas izdevumiem. Grozījumu 21.5.apakšpunkts paredz precizēt attiecināmās izmaksas attiecībā uz dalību specializētājos tūrisma pasākumos. Specializētais tūrisms ietver aktīvo tūrismu, ekotūrismu, sporta tūrismu, veselības tūrismu utml. Latvijas mērķa tirgos ārvalstīs regulāri tiek rīkoti pasākumi, kas paredzēti specializētā tūrisma veicināšanai, līdz ar to šajos pasākumos ļoti precīzi ir iespējams uzrunāt mērķauditorijas un prezentēt Latvijas stratēģiskos tūrisma produktus.Vecās redakcijas 21.8.apakšpunkts dublē jaunās redakcijas 21.3.apakšpunktu, attiecīgi tas tiek svītrots. Ministru kabineta noteikumu Nr.887 grozījumu projektā Ekonomikas ministrija ir noteikusi, ka attiecīgās sadarbības partneru 19.6. un 19.9.apakšpunktā minētās izmaksas ir attiecināmas no līguma par projekta īstenošanu noslēgšanas brīža. Izmaksu attiecināšana ir nepieciešama, jo noteikumu grozījumu projekts paredz precizēt terminus, kā uzturēšanas izmaksas, mārketinga materiālu iegādes, izmaksas nacionālā stenda darbības nodrošināšanai, kas iepriekš arī bijuši interpretējami zem tādiem terminiem kā uzstādīšanas izmaksas, tehniskā aprīkojuma izmaksas, mārketinga materiālu izgatavošanas izmaksas. Noteikumu grozījumu projekts paredz skaidri definēt iepriekš minētās izmaksas.Papildus vēršam uzmanību, ka 2.3.1.1.1.aktivitātes ietvaros neapgūtā publiskā finansējuma summā 2 500 000 LVL apmērā, kas tiek pārdalīta uz 2.3.1.1.2.aktivitāti, neietilpst neatbilstības un lauzto līgumu summa 155 435,37 LVL apmērā. Atbilstoši Ministru kabineta š.g. 8.maija protokollēmuma (prot.Nr.25, 26.§) 7.punktam, prioritātēs, kurās ir uzņemtas virssaistības, pēc š.g. 8.maija atbrīvotais finansējums (neatbilstību un pārtraukto līgumu summa) nevar tikt novirzīts citu Eiropas Savienības struktūrfondu un Kohēzijas fonda projektu īstenošanai.Gadījumā, ja 2.3.1.1.2. aktivitātes ietvaros tiks lauztas vienošanās par projektu īstenošanu vai esošo projektu ietvaros tiks konstatētas neatbilstības, finansējums par lauzto vienošanos par projektu īstenošanu un konstatēto neatbilstību apjomu pēc 2012.gada 8.maija netiks novirzīts papildu darbību finansēšanai esošā projekta ietvaros, nodrošinot MK protokollēmuma Nr.25 26.§ 7.punktā noteikto.Viens no projekta mērķiem ir tūrisma informācijas materiālu izplatīšana un nosūtīšana adresātiem. Lai pēc iespējas ātrāk reaģētu uz iesniegtajiem pieprasījumiem un ņemot vērā, ka mārketinga materiālu, t.i. tūrisma produktu brošūru, bukletu, tūrisma karšu, drukāšanai nepieciešamas piecas kalendāras dienas un izdevīgāk veikt lielākus pasūtījumus, jo katra pasūtījuma pirmais tūkstotis eksemplāru maksā četrreiz dārgāk par katru nākamo tūkstoti, mārketinga materiāli tiek uzglabāti un izņemti no noliktavas pēc nepieciešamības. Katra gada sākumā divu mēnešu laikā TAVA ar Latvijas nacionālo stendu piedalās piecās starptautiskajās tūrisma izstādes. Lai ietaupītu līdzekļus un laikus sagatavotu kravu nosūtīšanai uz izstādi, mārketinga materiāli tiek pasūtīti visām izstādēm uzreiz un dažas dienas/nedēļas tiek uzglabāti noliktavā, attiecīgi iepriekš minēto iemeslu dēļ ir nepieciešams attiecināt uzglabāšanas izdevumus.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.887, izdarot šādas izmaiņas:1. precizēt 10.punktu, palielinot Eiropas Reģionālās attīstības fonda līdzfinansējumu līdz 5 500 000 latiem. Sekojošajā tabulā ir uzrādīts šī brīža finansējuma un finansējums pēc grozījumu ieviešanas:

|  |  |  |  |
| --- | --- | --- | --- |
|   | ERAF | Valsts budžets  | Kopā |
| TAVA šobrīd  | Ls 1 500 000 | Ls 1 000 000 | Ls 2 500 000 |
| papildus  | Ls 1 500 000 | Ls 1 000 000 | Ls 2 500 000 |
| kopā, pēc pārdales | Ls 3 000 000 | Ls 2 000 000 | Ls 5 000 000 |
|   | ERAF | Valsts budžets  | Kopā |
| LIAA šobrīd  | Ls 1 500 000 | Ls 1 000 000 | Ls 2 500 000 |
| papildus  | Ls 1 000 000 | Ls 666 667 | Ls 1 666 667 |
| kopā, pēc pārdales  | Ls 2 500 000 | Ls 1 666 667 | Ls 4 166 667 |

1. precizēt 11.punktu, palielinot katram finansējuma saņēmējam maksimāli pieejamo Eiropas Reģionālo attīstības fondu līdzfinansējumu;
2. precizēt 15.punktu, precizējot grūtībās nonākuša saimnieciskās darbība veicēja pazīmes;
3. precizēt 18.punktu, precizējot prasības par pamatojumu atbalstam dalībā nacionālajos stendos starptautiskajās tūrisma izstādēs;
4. precizēt 19.punktu, precizējot mārketinga un reprezentācijas izdevumus;
5. precizēt 21.punktu, precizējot mārketinga materiālu, mārketinga aktivitāšu un darba semināru organizēšanas izmaksas un pievienojot dalības izmaksas specializētajos tūrisma veicināšanas pasākumos, pārdošanas veicināšanas pasākumu izmaksas un komandējuma izmaksas;
 |
| 5. Projekta izstrādē iesaistītās institūcijas | LIAA un TAVA |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komersanti, pašvaldības, biedrības, nodibinājumi, kooperatīvās sabiedrības un ostu pārvaldes. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | LIAA un TAVA |
| 3. | Tiesiskā regulējuma finansiālā ietekme | Noteikumu projekts paredz palielināt 2.3.1.1.2.apakšaktivitātes ietvaros pieejamo finansējumu LIAA un TAVA, līdz ar to nodrošinot lielāku finansējumu atbalsta sniegšanai komersantiem, pašvaldībām, biedrībām, nodibinājumiem, kooperatīvās sabiedrībām un ostu pārvaldēm. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
|  | (tūkst. latu) |
| Rādītāji | 2012 | Turpmākie trīs gadi |
| 2013 | 2014 | 2015 |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi; | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets; | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: |  |  |  |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets; | Projekts šo jomu neskar. |
| 2.3. pašvaldību budžets  | Projekts šo jomu neskar. |
| 3. Finansiālā ietekme: |  |  |  |  |  |
| 3.1. valsts pamatbudžets; | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets; | Projekts šo jomu neskar. |
| 3.3. pašvaldību budžets  | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)  | Pēc projekta apstiprināšanas Ekonomikas ministrija normatīvajos aktos noteiktajos gadījumos un noteiktajā kārtībā no gadskārtējā valsts budžeta izpildes procesā pārdalāmā finansējuma programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt valsts budžeta līdzekļus apstiprināto projektu īstenošanai. |
| 5. Precizēta finansiālā ietekme: |  |  |  |  |  |
| 5.1. valsts pamatbudžets; |  |  |  |  |  |
| 5.2. speciālais budžets; |  | Projekts šo jomu neskar. |
| 5.3. pašvaldību budžets  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. Detalizēts ieņēmumu aprēķins; |  |
| 6.2. Detalizēts izdevumu aprēķins | Darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana” 11.punkts nosaka ka finansējuma saņēmējs (LIAA un TAVA) nodrošina līdzfinansējumu no valsts budžeta ietvaros piešķirtajiem līdzekļiem ne mazāk kā 40 % apmērā. Palielinot finansējumu 2.3.1.1.2.apakšaktivitātei „Ārējo tirgu apgūšana – nozaru starptautiskās konkurētspējas stiprināšana” ir nepieciešams precizēt arī valsts budžeta ietvaros piešķirto līdzekļu apjomu. Ņemot vērā ka Eiropas Reģionālās attīstības fonda līdzfinansējums palielinās par 2 500 000 latiem, attiecīgi valsts budžeta piešķirtajiem līdzekļiem jāpalielinās par 1 666 667 latiem, jeb 40% no kopējā finansējuma. |
| 7. Cita informācija |  |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Papildus nepieciešams veikt grozījumus darbības programmas „Uzņēmējdarbība un inovācijas” papildinājumā, lai pārdalītu Eiropas Reģionālās attīstības fonda finansējumu no 2.3.1.1.1.apakšaktivitātes uz 2.3.1.1.2.apakšaktivitāti 2 500 000 latu apmērā. Nepieciešams veikt arī grozījumus Ministru kabineta 2009.gada 17.jūnija noteikumos Nr.582 "Noteikumi par darbības programmas "Uzņēmējdarbība un inovācijas" papildinājuma 2.3.1.1.1.apakšaktivitātes "Ārējo tirgu apgūšana – ārējais mārketings" sesto un turpmākajām kārtām" . Vēršam uzmanību, ka grozījumi apakšaktivitātes 2.3.1.1.1. un 2.3.1.1.2. noteikumos virzāmi tikai pēc vai vienlaikus ar attiecīgiem grozījumiem darbības programmas „Uzņēmējdarbība un inovācijas” papildinājumā, kā arī grozījumi Ministru kabineta 2009.gada 17.jūnija noteikumos Nr.582 "Noteikumi par darbības programmas "Uzņēmējdarbība un inovācijas" papildinājuma 2.3.1.1.1.apakšaktivitātes "Ārējo tirgu apgūšana – ārējais mārketings" sesto un turpmākajām kārtām" ir iekļauti protokollēmumā par rīkojuma projektu „Grozījumi darbības programmas „Uzņēmējdarbība un inovācijas” papildinājumā”. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības:* Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02);
 |
| 2. | Citas starptautiskās saistības |  Nav |
| 3. | Cita informācija |  Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:Komisijas paziņojums „Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai” (2004/C 244/02) (turpmāk – Komisijas paziņojums). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas paziņojuma 9.punkts. | Noteikumu projekta 4.un 7.punkts (MK noteikumu 15.3.4.un 18.7.4.apakšpunkts)  | Ieviesta pilnībā. | Neparedz stingrākas prasības. |
| Komisijas paziņojuma 10.punkts. | Noteikumu projekta 4.un 7.punkts (MK noteikumu 15.3.1.; 15.3.2.; 18.7.1. un 18.7.2.apakšpunkts) | Ieviesta pilnībā. | Neparedz stingrākas prasības. |
| Komisijas paziņojuma 11.punkts. | Noteikumu projekta 4.un 7.punkts (MK noteikumu 15.3.3.un 18.7.3.apakšpunkts) | Ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Lai sniegtu valsts atbalstu, kā arī piešķirtu struktūrfondu līdzfinansējumu, dalībvalstij ir jāpiemēro Komisijas paziņojums, lai saskaņotu grūtībās nonākuša komersanta definīciju; |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo MK noteikumu projekts saskaņā ar Regulas Nr.1998/2006 2.pantu ir atbrīvots no iepriekšējas paziņošanas EK. |
| Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē ir iesaistīta Ekonomikas ministrija, LIAA un TAVA. |
| 2. | Projekta izpildes ietekme uz pārvaldes funkcijā | Projekta izpilde tiks nodrošināta LIAA un TAVA funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar.  |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar.  |
| 6. | Cita informācija | Nav. |

**Anotācijas VI. sadaļa – projekts šo jomu neskar.**

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

2012.11.21. 11:41

2672

Gatis Silovs

67013209, Gatis.Silovs@em.gov.lv